Na osnovu člana 21. st. 1. i 2. Zakona o nacionalnom okviru kvalifikacija Republike Srbije („Službeni glasnik RS”, broj 27/18) i člana 43. stav 1. Zakona o Vladi („Službeni glasnik RS”, br. 55/05, 71/05 – ispravka, 101/07, 65/08, 16/11, 68/12 – US, 71/12, 7/14 – US, 44/14 i 30/18 – dr. zakon),

Vlada donosi

**ODLUKU**

**o osnivanju Sektorskog veća za sektor poslovne administracije**

"Službeni glasnik RS", br. 104 od 28. decembra 2018, 57 od 9. avgusta 2019, 27 od 13. marta 2020, 5 od 22. januara 2021, 59 od 20. maja 2022.

1. Osniva se Sektorsko veće za sektor poslovne administracije (u daljem tekstu: Sektorsko veće) za oblasti: računovodstvo i porezi, odnosno održavanje, revizija i beleženje finansijskih transakcija, zatim za menadžment, finansije, bankarstvo i osiguranje koje uključuju i kontrolu i monitoring finansijskih izvora organizacija, institucija i pojedinaca, kao i pružanje finansijskih usluga na korporativnom i individualnom nivou, zatim za marketing i reklamiranje, odnosno promovisanje procesa razmene robe i usluga između organizacija i/ili pojedinaca, oglašavanje, ponašanje potrošača, istraživanje tržišta, marketing, odnose sa javnošću i sl., zatim za sekretarsko i kancelarijsko poslovanje (stenografija, unos podataka i sl.), pri čemu su specijalizovani sekretarski poslovi (iz oblasti medicine, prava, računovodstva i sl.) uključeni ukoliko program sadrži sekretarske poslove, a ne podrazmeva specijalizovane asistente.

2. Zadaci Sektorskog veća su da:

1) analizira postojeće i utvrđuje potrebne kvalifikacije u sektoru;

2) identifikuje kvalifikacije koje treba osavremeniti;

3) identifikuje kvalifikacije koje više ne odgovaraju potrebama sektora;

4) donosi odluku o izradi predloga standarda kvalifikacija u okviru sektora;

5) daje mišljenje o očekivanim ishodima znanja i veština unutar sektora;

6) promoviše dijalog i neposrednu saradnju između sveta rada i obrazovanja;

7) promoviše mogućnosti za obrazovanje, obuku i zapošljavanje unutar sektora;

8) identifikuje mogućnosti za obučavanje odraslih unutar sektora;

9) razmatra implikacije nacionalnog okvira kvalifikacija na kvalifikacije unutar sektora;

10) predlaže liste kvalifikacija po nivoima i vrstama koje mogu da se stiču priznavanjem prethodnog učenja;

11) obavlja druge poslove u skladu sa Zakonom o nacionalnom okviru kvalifikacija Republike Srbije.

3. Za članove Sektorskog veća, na pet godina imenuju se:

**1) na predlog Privredne komore Srbije i reprezentativnih udruženja poslodavaca:**

**(1) Lidija Marko – marketing i reklamiranje**

**(2) Igor Mladenović – menadžment, finansije, bankarstvo i osiguranje.**

**2) Na predlog strukovnih komora, odnosno udruženja:**

**(1) Nacionalne akademije za javnu upravu – Snežana Antonijević;**

**(2) Službe za upravljanje kadrovima – Dragana Janković;**

**(3) Udruženja samostalnih sudskih veštaka i procenitelja vrednosti nepokretnosti - Milić Đoković;**

**(4) Komore ovlašćenih revizora – Mihailo Lazarević;**

**(5) Društva procenitelja Srbije – Slađana Popović;**

**(6) Udruženja banaka Srbije – Slađana Sredojević;**

**(7) Nacionalnog udruženja procenitelja Srbije – Ivana Stanojević;**

**(8) Udruženja osiguravača Srbije – Branko Damjanović.**

3) na predlog Saveta za stručno obrazovanje i obrazovanje odraslih – Marčela Vuinac Obućina.

4) na predlog Konferencije univerziteta i Konferencije akademija i visokih škola:

(1) prof. dr Vladimir Jovanović – KONUS;

(2) prof. dr Nikola Radivojević, KASSS.

5) na predlog Nacionalne službe za zapošljavanje – Ljiljana Lutovac.

6) na predlog:

(1) Ministarstva prosvete nauke i tehnološkog razvoja – Vesna Fabian;

(2) Ministarstva rada, zapošljavanja, boračka i socijalna pitanja – Ljiljana Mirić Stanković;

(3) Ministarstva finansija – Milesa Marjanović;

(4) Ministarstva državne uprave i lokalne samouprave – Ivana Savićević;

**(5) Ministarstva omladine i sporta – Zorica Bugarski.**

7) na predlog zajednice stručnih škola:

(1) Zorica Maravić, Zajednica ekonomskih, pravno-birotehničkih, trgovinskih i turističko-ugostiteljskih škola Srbije.

8) na predlog reprezentativnih granskih sindikata:

(1) Sindikat uprave Srbije:

– Mirjana Bjelobaba;

(2) Samostalni sindikat zaposlenih u bankama osiguravajućim društvima i drugim finansijskim organizacijama Srbije:

– Jelena Pejić;

(3) Konfederacija slobodnih sindikata:

– Dragan Marjanović.

**9) na predlog Zavoda za unapređivanje obrazovanja i vaspitanja – Dragana Buvač.**

**Članovi Sektorskog veća iz stava 1. tač. 3), 5), tačka 6) podtač. (1), (2) i (5) i tač. 7) i 9) ove tačke učestvuju u radu Sektorskog Veća u svim oblastima rada Sektorskog veća iz tačke 1. ove odluke.**

Članovi Sektorskog veća iz stava 1. tač. 4), 8), ravnomerno se rotiraju u radu Sektorskog veća za sve sektore rada po redosledu koji se utvrđuje u skladu sa poslovnikom o radu Sektorskog veća.

**Članovi Sektorskog veća iz stava 1. tač. 1), 2) i tačka 6) podtač. (3) i (4) ove tačke učestvuju u radu za oblast rada sektora za koji su imenovani.**

\*Službeni glasnik RS, broj 57/2019

\*\*Službeni glasnik RS, broj 27/2020

\*\*\*Službeni glasnik RS, broj 5/2021

\*\*\*\*Službeni glasnik RS, broj 59/2022

4. Članovi Sektorskog veća između sebe biraju predsednika iz reda članova koji učestvuju u radu u svim oblastima rada Sektorskog veća iz tačke 1. ove odluke.

5. Sektorsko veće donosi poslovnik o svom radu.

6. Godišnji izveštaj o radu Sektorsko veće podnosi Agenciji za kvalifikacije, ministarstvu nadležnom za poslove obrazovanja i Vladi, najkasnije do 1. marta tekuće godine za prethodnu kalendarsku godinu.

7. Administrativno-tehničku podršku Sektorskom veću pruža Agencija za kvalifikacije.

8. Članovi Sektorskog veća i stručnih timova imaju pravo na naknadu za rad u visini koju utvrdi Vlada.

9. Ova odluka stupa na snagu osmog dana od dana objavljivanja u „Službenom glasniku Republike Srbije”.

05 broj 02-02-12728/2018

U Beogradu, 27. decembra 2018. godine

**Vlada**

Predsednik,

**Ana Brnabić,**s.r.